Hard Candy
Hard Candy ir amerikāņu dziedātājas Madonnas vienpadsmitais studijas albums, kas 2008. gada 25. aprīlī tika izdots Vācijā, Īrijā, Austrijā, Itālijā un Nīderlandē, 2008. gada 28. aprīlī Apvienotajā Karalistē, Brazīlijā un atlikušajās Eiropas valstīs, bet ASV, Meksikā un Kanādā 2008. gada 29. aprīlī. Pirmais singls 4 Minutes (iepriekš saukts 4 Minutes To Save The World) ASV izdots 2008. gada 24. martā. Šis bija mūziķes pēdējais studijas albums, kas izdots ierakstu kompānijā Warner Bros.. Albuma producenti ir Madonna, Timbaland, Farels Viljamss, Džastins Timberleiks, Kanje Vests un Neits Hills, bet kā dziesmu teksta autori albumā piedalās arī Timotijs Moslijs, Hanons Leine un Džo Henrijs.